જ્યારે પાંચમા બનાવમાં ભાવનગર નજીકના વરતેજ પોલીસ તાબેના કરદેજ ગામે રહેતા રાજેશભાઈ વાલજીભાઈ મકવાણાએ વરતેજ પોલીસ મથકમાં ટ્રક ચાલક સામે એવા મતલબની પોલીસ ફરિયાદ નોંધાવી હતી કે ગત ગુરૂવારે સવારના સુમારે તેમના કાકા ગુણવંતભાઈ ભગવાનભાઈ મકવાણા કોઈ કામ સબબ ભાવનગર જવા માટે એસ. ટી. બસની રાહ જોઈને રોડ ઉપર ઊભા હતા તે વેળાએ ઘાંઘળી ગામ તરફથી આવતા ઉપરોકત ટ્રકના ચાલકે પોતાનો ટ્રક પૂરઝડપે અને બેફીકરાઈથી ચલાવીને ફરિયાદીના કાકાને અડફેટે લઈ ટ્રક ચાલક નાસી છુટ્યો હતો.